ai4bharat/Pralekha huggingface dataset:
நித்தி ஆயோக்
பிஎம் கேர்ஸ் நிதியத்திற்கு பங்களிப்பு : நிதி ஆயோக்கின் துணைத் தலைவர், உறுப்பினர்கள், பிரதமரின் பொருளாதார ஆலோசனைக் குழுத் தலைவர் ஆகியோர் ஓராண்டுக்கு 30% ஊதியத்தை தாமாக குறைத்துக் கொள்ள முடிவு
கொவிட்-19 பெருந்தொற்று மற்றும் இந்த தேசிய நெருக்கடியை சமாளிக்க அரசு எடுத்துவரும் நடவடிக்கைகள் ஆகியவற்றைக் கருத்தில் கொண்டு, நிதி ஆயோக்கின் துணைத் தலைவர் மற்றும் உறுப்பினர்கள், பிரதமரின் பொருளாதார ஆலோசனைக் குழுத் தலைவர் ஆகியோர், ஓராண்டுக்கு 30 விழுக்காடு ஊதியத்தை, தாமாக குறைத்துக் கொள்ள முடிவு செய்துள்ளனர்.
இந்தத் தொகை, பிரதமரின் பேரிடர் கால குடிமக்கள் உதவி மற்றும் நிவாரண நிதியத்திற்கு  நன்கொடையாக வழங்கப்பட உள்ளது.
(Visitor Counter : 95
பழங்குடியினர் நலத்துறை அமைச்சகம்
ஜார்க்கண்டில் ஆதிவாசிகளுக்கான உதவித் திட்டங்கள் ADIGRAMS குறித்த இரண்டு நாள் பயிலரங்கை மத்திய பழங்குடியினர் விவகார அமைச்சகம் ஏற்பாடு செய்துள்ளது
 அதன் 'மக்கள் தொடர்புத் திட்டத்தின்' ஒரு பகுதியாக, அரசு திட்டங்களை முக்கிய பங்குதாரர்களுடன் இணைந்து அடித்தட்டு நிலையில் உள்ள மக்களுக்குச் சென்றடையும் வகையில் நடவடிக்கைகளை மேற்கொண்டு வருகிறது.
இதைத் தொடர்ந்து, ஏப்ரல் 27 மற்றும் 28-ம் தேதிகளில் ஜார்க்கண்ட் மாநிலத்தில் உள்ள முக்கியப் பணியாளர்களுக்கு ADIGRAMS  குறித்த இரண்டு நாள் பயிற்சியை மத்திய பழங்குடியினர் விவகார அமைச்சகம் ஏற்பாடு செய்திருந்தது. இந்த நிகழ்ச்சி ஜார்க்கண்ட் மாநிலத் தலைநகர் ராஞ்சியில் உள்ள அமைச்சகத்தின் 'திட்ட வளாகத்தில்' நடைபெற்றது. பழங்குடியினர் திட்ட அமலாக்கத்துடன் தொடர்புடைய 66 முக்கிய அதிகாரிகள், மாவட்ட நல அலுவலர்கள், மாநிலம் முழுவதும் உள்ள 24 மாவட்டங்களிலிருந்தும் திட்ட மேலாண்மை பிரிவு  மற்றும் ஒருங்கிணைந்த பழங்குடியின மேம்பாட்டுத் திட்ட அதிகாரிகள் ஆகியோர் இந்த பயிற்சியில் தீவிரமாக பங்கேற்றனர். அவர்களுக்கு, தரவுகளை பதிவேற்றம் செய்வதற்கான பயிற்சி வழங்கப்பட்டது.
ADIGRAM என்பது மாநிலங்களுக்கு அமைச்சகம் வழங்கும் மானியங்களின் பயன்பாடுகள் குறித்த நேரடி மற்றும் நிதிசார் முன்னேற்றத்தைக் கண்காணிக்கும் தனித்துவமான இணையதளம் என்று பழங்குடியினர் விவகார அமைச்சகத்தின் இணைச் செயலாளர் டாக்டர் நவல் ஜித் கபூர் தெரிவித்தார். பயனாளிகள் குறித்த விவரங்களும் இந்த இணையதளத்தில் பதிவேற்றம் செய்யப்பட்டு உள்கட்டமைப்பு திட்டங்கள் ஜியோடேக் செய்யப்பட்டுள்ளன. 2017-18-ம் ஆண்டு முதல் 2021-22-ம் ஆண்டு வரையிலான தரவுகள் பதிவேற்றம் செய்யப்பட்டவுடன், அது தொடர்பான தகவல் பொது களத்தில் வைக்கப்படும். இது வெளிப்படைத்தன்மை மற்றும் பொறுப்புணர்வைக் கொண்டுவரும். மஹாராஷ்டிரா, ஹிமாச்சல், சத்தீஸ்கர், மேகாலயா ஆகிய மாநிலங்களில் அமைச்சகத்தால் இதுபோன்ற நிகழ்ச்சிகள் நடத்தப்பட்டுள்ளன. அங்கு MoTA மற்றும் UNDP இன் தொழில்நுட்ப வல்லுநர்கள் குழுவால் பயிற்சி நடத்தப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820916
பாதுகாப்பு அமைச்சகம்
தானியங்கி பறக்கும் பிரிவு தொழில்நுட்ப செயல்விளக்க விமானத்தை டிஆர்டிஓ முதல்முறையாக வெற்றிகரமாக பரிசோதித்துள்ளது
தானியங்கி பறக்கும் பிரிவு தொழில்நுட்ப செயல்விளக்க விமானத்தை பாதுகாப்பு ஆராய்ச்சி மற்றும் மேம்பாட்டு நிறுவனம்  கர்நாடகாவின் சித்ரதுர்காவில் உள்ள வான்சோதனை தளத்தில் ஜூலை 1,2022 அன்று முதல்முறையாக வெற்றிகரமாக பரிசோதித்துள்ளது. முற்றிலும் தானியங்கி முறையில் இயங்கக்கூடிய இந்த விமானத்தின், புறப்பாடு, பறக்கும் வழி, தரையிறங்குதல் உள்ளிட்ட அனைத்து பரிசோதனைகளும் துல்லியமாக அமைந்தது. வருங்காலத்தில் தயாரிக்கப்படும் ஆளில்லா விமானங்களுக்கான முக்கிய தொழில்நுட்பத்தை பயன்படுத்துவதில் இந்த சோதனை ஓட்டம் மாபெரும் சாதனை என விஞ்ஞானிகள் தெரிவித்துள்ளனர். நீடித்த பாதுகாப்பு தொழில்நுட்பங்களில் தற்சார்பு அடைவதற்கும் இது முக்கியம் என விஞ்ஞானிகள் கூறியுள்ளனர்.
இந்த ஆளில்லா விமானம் பெங்களூருவில் உள்ள டிஆர்டிஓவின் பிரதான ஆராய்ச்சி ஆய்வகமான, வான்மேம்பாட்டு பிரிவால் வடிவமைத்து உருவாக்கப்பட்டது குறிப்பிடத்தக்கது. சிறிய ரக டர்போ ஃபேன் இயந்திரத்தால் இந்த விமானம் இயக்கப்படுகிறது. மேலும் இந்த விமான தயாரிப்பில் பயன்படுத்தப்பட்ட அனைத்து வான் கட்டுப்பாட்டு சாதனங்களும் முற்றிலும் உள்நாட்டிலேயே தயாரிக்கப்பட்டவை ஆகும்.
டிஆர்டிஓ வி்ஞ்ஞானிகளின் இந்த சாதனைக்கு பாராட்டு தெரிவித்துள்ள பாதுகாப்பு அமைச்சர் திரு ராஜ்நாத் சிங், தானியங்கி விமான தயாரிப்பில் இது ஒரு பெரும் சாதனை என்றும், முக்கியமான ராணுவ சாதனம் தயாரிப்பில் ‘தற்சார்பு இந்தியாவுக்கு’ வழிவகுக்கும் என்றும் தெரிவித்துள்ளார்.
பாதுகாப்பு ஆராய்ச்சி மற்றும் மேம்பாட்டுத்துறை செயலாளரும், டிஆர்டிஓ தலைவருமான டாக்டர் ஜி சதீஸ் ரெட்டியும், இந்த விமானத்தின் வடிவமைப்பு, தயாரிப்பு மற்றும் பரிசோதனையில் ஈடுபட்ட விஞ்ஞானிகள் குழுவின் முயற்சியை பாராட்டியுள்ளார்.
பாதுகாப்பு அமைச்சகம்
வளர்ந்து வரும் தொழில் நுட்பங்களில் புதுமை நிறுவனங்களின் பங்களிப்பை ஊக்குவிக்கும் இந்திய ராணுவத்தின் வலைதள கருத்தரங்கு
தற்சார்பு இந்தியா திட்டத்திற்கு ஆதரவு தெரிவிக்கவும், புதுமையான சூழலியலை ஊக்குவிக்கவும் இந்திய ராணுவமானது, இந்தியப் பாதுகாப்பு தளவாடத் தயாரிப்பாளர்கள் சங்கத்துடன் இணைந்து வளர்ந்து வரும் தொழில்நுட்பங்கள் குறித்து புதுமை நிறுவனங்களிடையே  விழிப்புணர்வை ஏற்படுத்தும் வகையில் வலைத்தள கருத்தரங்கிற்கு ஏற்பாடு செய்திருந்தது.
சுமார் 89 நிறுவனங்கள் தங்களது புதுமையான கண்டுபிடிப்புகள், திட்டங்கள், திட்ட முன்மொழிவுகள் ஆகியவை குறித்து கடந்த 17 முதல் 28-ஆம் தேதி வரை இந்திய ராணுவத்திடம் காணொலி வாயிலாக எடுத்துரைத்தன. பெரும்பாலான திட்டமுன்மொழிவுகள் ட்ரோன், ரோபோட்டிக்ஸ், செயற்கை நுண்ணறிவு, குவாண்டம் கம்ப்யூட்டிங், பிளாக்செயின் தொழில்நுட்பம், முப்பரிமான அச்சிடுதல், நானோ தொழில்நுட்பம், தானியங்கி அமைப்புகள் மற்றும் மருத்துவ சாதனங்கள் ஆகியவை குறித்து அமைந்திருந்தன. இந்த காணொலி கருத்தரங்குகளை ஏற்பாடு செய்திருந்த ராணுவ வடிவமைப்பு அலுவலகம் 13 முன்மொழிவுகளை அடுத்தக்கட்ட ஆய்வுக்காகத் தேர்ந்தெடுத்துள்ளது.
நிகழ்ச்சியில் பேசிய இந்திய ராணுவத்தின் துணைத் தலைவர் லெப்டினன்ட் ஜெனரல் எஸ் எஸ் ஹஸப்னிஸ், பாதுகாப்புத் துறையில் தற்சார்பின் முக்கியத்துவம் குறித்து எடுத்துரைத்ததோடு, பாதுகாப்புத் தொழில்துறையினரை, குறிப்பாக புது நிறுவனங்களை வளர்ந்து வரும் தொழில்நுட்பங்களில் முதலீடு செய்யுமாறு அழைப்பு விடுத்தார். தொழில்நுட்ப ரீதியாக புது நிறுவனங்களுக்குத் தேவையான அனைத்து உதவிகளையும் இந்திய ராணுவம் வழங்கும் என்றும் அவர் உறுதி அளித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684327
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 177.13கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,21,881கொவிட் சிகிச்சை பெறுபவர்கள் 0.28%ஆக உள்ளனர்.
குணமடைந்தோர் விகிதம் தற்போது 98.52%சதவீதம்
கடந்த 24 மணி நேரத்தில் 23,598 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,22,70,482 என அதிகரித்துள்ளது.
கடந்த 24 மணி நேரத்தில் 11,499 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.01 சதவீதம் ஆகும்
வாராந்திர பாதிப்பு விகிதம் 1.36 சதவீதம் ஆகும்
இதுவரை மொத்தம் 76.57 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 11,36,133 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801232
வணிகம் மற்றும் தொழில்துறை அமைச்சகம்
இந்தாண்டு மே மாதத்தில் இந்தியாவின் வெளிநாட்டு வர்த்தகம்
2021 ஏப்ரல்- மே மாதத்தில் இந்தியாவின் ஒட்டு மொத்த ஏற்றுமதி  98.29 பில்லியன் அமெரிக்க டாலராக இருக்கும் என மதிப்பிடப்பட்டுள்ளது. இது கடந்தாண்டு இதே காலத்துடன் ஒப்பிடுகையில் 56.94 சதவீத வளர்ச்சி. 2021 ஏப்ரல்-மே மாதத்தில் நாட்டின் ஒட்டுமொத்த இறக்குமதி 104.14 பில்லியன் டாலராக இருக்கும் என மதிப்பிடப்பட்டுள்ளது. இது கடந்தாண்டின் இதே கால அளவை விட 77.82 சதவீதம் நேர்மறையான வளர்ச்சி.
1. வணிகம்:
ஏற்றுமதிகள்2021 மே மாதத்தில் ஏற்றுமதிகள் 32.27 பில்லியன் டாலர். 2020ம் ஆண்டு மே மாதத்தில் இது 19.05 பில்லியன் டாலராக இருந்தது. இது 69.35 சதவீதம் நேர்மறையான வளர்ச்சி. ரூபாய் மதிப்பில் ஏற்றுமதி ரூ.2,36,426.16 கோடி. 2020ம் ஆண்டு மே மாதத்தில் இது ரூ. 1,44,166.01 கோடியாக இருந்தது. இது 64 சதவீத நேர்மறையான வளர்ச்சி.
இறக்குமதிகள்2021ம் ஆண்டு மே மாதத்தில் இறக்குமதி மதிப்பு 38.55 பில்லியன் டாலர் . டாலர் மதிப்பில் இது 73.64 சதவீத வளர்ச்சி. ரூபாய் மதிப்பில் 68.15 சதவீத வளர்ச்சி. 2020ம் ஆண்டு மே மாதத்தில் இறக்குமதி 22.20 பில்லியன் டாலர் 
கச்சா எண்ணெய் இறக்குமதிகள்:
§ 2020 மே மாதத்தில் எண்ணெய் இறக்குமதி 9.45 பில்லியன் டாலர் . டாலர் மதிப்பில் இது 171.10 சதவீத உயர்வு. ரூபாய் மதிப்பில் 162.52 சதவீத உயர்வு. 2020 மே மாதத்தில் எண்ணெய் இறக்குமதி 3.49 பில்லியன் டாலராக இருந்தது.
2. சேவைகள் வர்த்தகம்
ஏற்றுமதிகள்
§ As ரிசர்வ் வங்கி 2021ம் தேதி ஜூன் 1ம் தேதி வெளியிட்ட அறிக்கைப்படி, கடந்த ஏப்ரல் மாதத்தில் ஏற்றுமதி 17.55 பில்லியன் டாலராக  இருந்தது. டாலர் மதிப்பில் இது 6.67 சதவீத நேர்மறையான வளர்ச்சி. 2021 மே மாத்துக்கான சேவைகள் ஏற்றுமதி 17.85 பில்லியன் டாலர் என மதிப்பிடப்பட்டுள்ளது.
இறக்குமதிகள்ஏப்ரல் மாதத்தில் சேவைகள் இறக்குமதி மதிப்பு 9.90 பில்லியன் டாலர் . டாலர் மதிப்பில் இது ரூ.6.4 சதவீத வளர்ச்சி. 2021 மே மாத்தில் சேவைகள் இறக்குமதி மதிப்பு 9.97 பில்லியன் டாலர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727266
---
(Visitor Counter : 148
சுரங்கங்கள் அமைச்சகம்
ஆந்திரப் பிரதேச மாநிலத்தின் தங்க இருப்பு
இந்திய கனிமங்கள் ஆண்டு புத்தகம் 2021 இன் படி, 01.04.2020 வரை, ஆந்திராவில் 47.17 டன் கனிமங்கள் உள்ளன. இதில், 41.87 டன் தங்கமாகும். ஆந்திராவின் பல்வேறு பகுதிகளில் இந்திய புவியியல் ஆய்வு மையம் மேற்கொண்ட ஆய்வின்படி, சிகார்குண்டா - பிசாநத்தம் பகுதிக்கு தெற்கே ராமகிரி தங்க வயல், பெனகசெர்லா தங்க வயல், ஜோனகிரி சிஸ்ட் பெல்ட், பிசாநத்தம் ஆகிய இடங்களில் தங்க இருப்புகள் பதிவாகியுள்ளன.
எம்.எம்.டி.ஆர் சட்டம், 2015 அமல்படுத்தப்பட்ட பின்னர், ஆந்திராவின் சித்தூர் மாவட்டத்தில் உள்ள சிகர்குண்டா மற்றும் பிசாநத்தம் தங்க சுரங்கங்கள் குறித்த புவியியல் அறிக்கைகள் ஆந்திர மாநில அரசிடம் ஒப்படைக்கப்பட்டுள்ளன. இந்த இரண்டு தொகுதிகளின் மதிப்பீடுகள் பின்வருமாறு:
சிகர்குண்டா சுரங்கம் -1-ல் சராசரியாக 5.20 பிபிஎம் தங்கத்துடன் 1.6573 மில்லியன் டன் தாதுவும், இவ்வட்டாரத்தில் சராசரியாக 5.73 கிராம் / டன் என்ற அளவில் மொத்தமாக 2.04 மில்லியன் டன்னும் மதிப்பிடப்பட்டுள்ளது.
பிசாநத்தம் : பிசாநத்தம் வட்டாரத்தில் 4.70 கிராம்/டன் சராசரி தரத்தில் 173478 டன் தாது வளம் மதிப்பிடப்பட்டுள்ளது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
----
ANU/CR/KPG
(Visitor Counter : 43
பிரதமர் அலுவலகம்
வெண்கலப்பதக்கம் வென்ற லவ்ப்ரீத் சிங்குக்கு பிரதமர் வாழ்த்து
காமன்வெல்த் போட்டிகளில் ஆடவர் பளு தூக்குதல் 109 கிலோ எடை பிரிவில் வெண்கலப்பதக்கம் வென்ற லவ்ப்ரீத் சிங்குக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில், ஆடவர் பளுதூக்குதல் 109 கிலோ எடை பிரிவில் வெண்கலப்பதக்கம் வென்ற திறமைமிக்க லவ்ப்ரீத் சிங்குக்கு வாழ்த்துக்களைத் தெரிவித்துக் கொள்வதாக கூறியுள்ளார்.
அமைதியான மனநிலையுடனும், விளையாட்டு அர்ப்பணிப்புடனும் உள்ள இளைஞரும், ஆற்றல்மிக்கவருமான லவ்ப்ரீத் ஒவ்வொருவரையும் ஈர்த்துள்ளார் என்று தெரிவித்துள்ளார். எதிர்காலத்தில் அவர் பங்கேற்கும் அனைத்து போட்டிகளிலும் வெற்றி பெற வாழ்த்துவதாக பிரதமர் குறிப்பிட்டுள்ளார்.
-------
(
நிதி அமைச்சகம்
ஆத்மநிர்பார் பாரத் அபியான் திட்டத்தின் கீழ், கொவிட்-19ஐ எதிர்த்துப் போரிடுவதற்கு இந்தியப் பொருளாதாரத்திற்கு உதவ, மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் முன்வைத்த விவரங்கள் 
ஆத்மநிர்பார் பாரத் அபியான் திட்டத்தின் கீழ், கொவிட்-19ஐ எதிர்த்துப் போரிடுவதற்கு இந்திய பொருளாதாரத்திற்கு உதவ, மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் முன்வைத்த விவரங்கள் .
(
பொருளாதார விவகாரங்களுக்கான மத்திய அமைச்சரவைக் குழு
2022-23 ஆண்டில் சணலுக்கான குறைந்தபட்ச ஆதார விலைக்கு அமைச்சரவை ஒப்புதல்
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான மத்திய அமைச்சரவைக்குழு 2022-23 ஆண்டில் சணலுக்கான குறைந்தபட்ச ஆதார விலைக்கு ஒப்புதல் அளித்துள்ளது. வேளாண் உற்பத்திச் செலவு மற்றும் விலைக்கான குழுவின் பரிந்துரையின் அடிப்படையில் இதற்கு ஒப்புதல் அளிக்கப்பட்டுள்ளது.
அதன்படி 2022-23ஆம் ஆண்டில் சணலுக்கான குறைந்தபட்ச ஆதார விலை குவிண்டாலுக்கு ரூ.4,750 ஆக நிர்ணயிக்கப்பட்டுள்ளது. இது முந்தைய ஆண்டைவிட ரூ.250 அதிகமாகும். உற்பத்திச் செலவில் இது சராசரியாக 60.53 சதவீதமாக இருப்பதை உறுதி செய்யும் வகையில் நிர்ணயிக்கப்பட்டுள்ளது. இந்த விலை குறைந்தபட்சமாக 50 சதவீத லாபத்தை உறுதி செய்யும் என்றும் தெரிவிக்கப்பட்டுள்ளது. சணல் உற்பத்தியில் ஈடுபட்டுள்ளவர்களுக்கு உரிய விலையை உறுதி செய்யும் வகையில் இந்த விலை நிர்ணய நடவடிக்கை எடுக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1808121
ரசாயனம் மற்றும் உரங்கள் அமைச்சகம்
இரண்டாவது உலகளாவிய ரசாயன மற்றும் பெட்ரோ கெமிக்கல்ஸ் உற்பத்தி மையத்தை மத்திய ரசாயனங்கள் மற்றும் உரங்கள் அமைச்சர் நாளை திறந்து வைக்கிறார்
இரண்டாவது உலகளாவிய ரசாயன மற்றும் பெட்ரோ கெமிக்கல்ஸ் உற்பத்தி மையத்தை மத்திய சுகாதாரம் மற்றும் குடும்ப நலன், ரசாயனங்கள் மற்றும் உரங்கள் அமைச்சர் டாக்டர் மன்சுக் மாண்டவியா நாளை திறந்து வைக்கிறார். மத்திய ரசாயனங்கள், உரங்கள், புதிய மற்றும் புதுப்பிக்கத்தக்க எரிசக்தி இணை அமைச்சர் திரு பக்வந்த் குபா முன்னிலை வகிக்கிறார்.
இந்திய அரசின் ரசாயனங்கள் மற்றும் உரங்கள் அமைச்சகத்தின் ரசாயனங்கள் மற்றும் பெட்ரோ கெமிக்கல்ஸ் துறை, இந்திய வர்த்தக மற்றும் தொழில்துறை கூட்டமைப்புடன்  இணைந்து, பிஜிட்டல் வடிவத்தில்  இந்த நிகழ்வை ஏற்பாடு செய்கிறது.
உலகளாவிய ரசாயன மற்றும் பெட்ரோ-ரசாயன உற்பத்தி மையமாக இந்தியாவை மாற்றுவதை இந்த முன்முயற்சி நோக்கமாக கொண்டுள்ளது. இந்த உச்சிமாநாடு, இந்திய ரசாயனங்கள் மற்றும் பெட்ரோ கெமிக்கல் துறையின் உண்மையான திறனை உலகிற்கு எடுத்துக்காட்டுகிறது.
பெருந்தொற்றுக்கு பிறகு உலகளவில் முதலீடு செய்வதற்கான விருப்பமான இடமாக இந்தியா பெரியளவில் கருதப்படுகிறது. உலகளாவிய ரசாயன மற்றும் பெட்ரோ கெமிக்கல்ஸ் உற்பத்தி மையத்தின் இந்த பதிப்பு இந்தியப் பொருளாதாரத்தில் வேகமாக வளர்ந்து வரும் இந்த முக்கிய துறை குறித்த சிறந்த கண்ணோட்டத்தை வழங்குவதோடு முதலீட்டாளர்கள் மற்றும் பிற பங்குதாரர்களுக்கான தளமாக இருக்கும்.
தொடர்புகள் மற்றும் கூட்டணிகளை உருவாக்குதல், முதலீட்டு பிராந்தியங்களில் பிரிவுவாரியான முதலீட்டு வாய்ப்புகளை முன்னிலைப்படுத்துதல் மற்றும் ஊக்குவித்தல், பரஸ்பர நன்மை பயக்கும் வகையில் வர்த்தகம் மற்றும் முதலீட்டிற்கான அதிக சாத்தியங்களை வழங்குதல் ஆகியவை இதன் நோக்கங்களாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1774605
மனித வள மேம்பாட்டு அமைச்சகம்
ஸ்மார்ட் இந்தியா ஹாக்கத்தான் 2018-ன் முதலாவது வன்பொருள் இறுதிப்போட்டி 2018 ஜூன் 18முதல் 22வரை நடைபெறும் –திரு. பிரகாஷ் ஜவ்டேக்கர்
அகில இந்திய தொழில்நுட்பக் கழக சபை, பெர்சிஸ்டன் சிஸ்டம்ஸ், ஐ4சி, கரக்பூர் இந்திய தொழில்நுட்பக்கழகம் ஆகியவற்றுடன் இணைந்து மத்திய மனிதவள மேம்பாட்டு அமைச்சகம் ஸ்மார்ட் இந்தியா ஹாக்கத்தான் 2018-ன் முதலாவது வன்பொருள் இறுதிப்போட்டியை 2018 ஜூன் 18முதல் 22வரை நடத்த திட்டமிட்டுள்ளது. மத்திய மனிதவள மேம்பாட்டுத்துறை அமைச்சர் திரு. பிரகாஷ் ஜவ்டேகர் இன்று  புதுதில்லியில் செய்தியாளர்களிடம் இதைத் தெரிவித்தார். பிரதமர் திரு. நரேந்திர மோடியின் இந்தியாவில் தயாரிப்போம் திட்டத்தின்படி, ஸ்மார்ட் இந்தியா ஹாக்கத்தான் 2018 ஏற்பாடு செய்யப்பட்டுள்ளது. புதியக் கருத்துக்களை கண்டுபிடிப்பதற்கும், அவற்றை உற்பத்திப் பொருட்களாகவும், வர்த்தக வாய்ப்புகளாகவும் மாற்றுவதற்கும், முக்கிய கருவியாக இது பயன்படும்.
வன்பொருள் ஹாக்கத்தான் போட்டிக்கு 4362 குழு கருத்துக்கள் பெறப்பட்டதாகவும், இதில் 752 தொழில்நுட்ப நிறுவனங்களை சேர்ந்த 50,000க்கும் மேற்பட்ட மாணவர்கள் பங்கேற்பதாகவும் அமைச்சர் தெரிவித்தார்.
மென்பொருள்களுக்கான ஹாக்கத்தான் இறுதிப் போட்டி 2018 மார்ச் 30, 31 தேதிகளில் 28 ஒருங்கிணைப்பு மையங்களில் வெற்றிகரமாக ஏற்கெனவே நடத்தி முடிக்கப்பட்டுள்ளது. இதில் வெற்றிபெற்ற குழுக்கள் தங்கள் திட்டங்களை மேலும் வலுப்படுத்துவதற்கான பணிகளை தொடங்கி, அதில் மும்முரமாக ஈடுபட்டுள்ளனர். ஸ்மார்ட் இந்தியா ஹாக்கத்தான் 2018 இந்தியாவில் மிகப்பெரிய திறந்த நிலைப் புதுமைப் படைப்பு மாதிரியை உருவாக்க உதவியுள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
=============
(Visitor Counter : 92
அறிவியல் மற்றும் தொழில்நுட்பத்துறை
ஐதராபாத் தேசிய விலங்குகள் உயிரி தொழில்நுட்ப நிறுவனம், மத்திய மருந்துகள் ஆய்வகமாக தரம் உயர்வு
பொதுநலன் கருதி, கொவிட்-19 தடுப்பூசியின் சோதனை வசதியை அதிகரிப்பதற்காக இரண்டு தன்னாட்சி நிறுவனங்களை மத்திய மருந்து ஆய்வகங்களாக தரம் உயர்த்த இந்திய அரசு முடிவு செய்துள்ளது. இதன்படி உயிரி தொழில்நுட்பத் துறையின் அமைப்புகளான ஐதராபாத்தில் உள்ள தேசிய விலங்குகள் உயிரி தொழில்நுட்ப நிறுவனம் மற்றும் புனேவில் உள்ள தேசிய உயிரணு அறிவியல் மையம் ஆகியவை தரம் உயர்த்தப்பட்டுள்ளன. அவசரகால சூழ்நிலையில் பிரதம மந்திரியின்
குடிமக்களுக்கான உதவி மற்றும் நிவாரண  நிதி அறக்கட்டளையின் கீழ் இதற்கான நிதி உதவி அளிக்கப்பட்டது.
தடுப்பூசியின் வளர்ச்சி மற்றும் உற்பத்தியை அதிகரிப்பதற்காக, அறிவியல் மற்றும் தொழில்நுட்ப அமைச்சகத்தின் உயிரி தொழில்நுட்பத் துறை, தொடர்ந்து ஆதரவளித்து வருகிறது. இந்த முயற்சியின் ஒரு பகுதியாக ஐதராபாத் மற்றும் புனேவில் உள்ள நிறுவனங்கள் தரம் உயர்த்தப்படுகின்றன.
பிஎம் கேர்ஸ் நிதி ஆதரவுடன் தேசிய விலங்குகள் உயிரி தொழில்நுட்ப நிறுவனத்தின் ஆய்வகம், ஐதராபாத்தில் உள்ள கொவிட்-19 தடுப்பூசி சோதனைக்கான மத்திய மருந்துகள் ஆய்வகமாக தரம் உயர்த்தப்பட்டுள்ளது. இதற்கான அறிவிப்பை ஆகஸ்ட் 17-ஆம் தேதி மத்திய சுகாதாரம் மற்றும் குடும்ப நல அமைச்சகம் அரசிதழில் வெளியிட்டது. புனேவில் உள்ள நிறுவனம் தரம் உயர்த்தப்பட்டதற்கான அறிவிப்பு ஜூன் 28-ஆம் தேதி வெளியிடப்பட்டது.
இந்த இரண்டு மையங்களிலும் மாதத்திற்கு சுமார் 60 தொகுப்பு தடுப்பூசிகள் சோதனை செய்யப்படும் என்று எதிர்பார்க்கப்படுகிறது. இரண்டு நிறுவனங்களும் நாட்டின் தடுப்பூசி உற்பத்தி முனையங்கள் இருக்கும் பகுதியில் அமைந்துள்ளதால், தடுப்பூசி உற்பத்தி மற்றும் விநியோகத்திற்கான தளவாடங்கள் எளிதாக்கப்படும் என்றும் எதிர்பார்க்கப்படுகிறது. இந்த அறிவிப்பின் வாயிலாக தடுப்பூசி விநியோக சங்கிலி வலுப்பெறுவதுடன், இந்தியாவின் மிகப்பெரிய தடுப்பூசித் திட்டத்திற்கு மேலும் ஊக்கமளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747821
----
(Visitor Counter : 235
தொழிலாளர் மற்றும் வேலைவாய்ப்பு அமைச்சகம்
வேளாண் மற்றும் ஊரக தொழிலாளர்களுக்கான அகில இந்திய நுகர்வோர் விலை குறியீட்டு எண்கள் வெளியீடு
2020 டிசம்பர் மாதத்தில், வேளாண் தொழிலாளர்கள் மற்றும் ஊரக தொழிலாளர்களுக்கான அகில இந்திய நுகர்வோர் விலை குறியீட்டு எண்கள், முறையே, 13 புள்ளிகள் குறைந்து 1047ஆகவும், 12 புள்ளிகள் குறைந்து 1053 ஆகவும் இருந்தன.
பருப்புகள், வெங்காயம், உருளைக் கிழங்கு, காலிபிளவர், கத்திரிக்காய் போன்றவற்றின் விலை வீழ்ச்சி காரணமாக வேளாண் தொழிலாளர்கள் மற்றும் கிராமப்புற தொழிலாளர்களின் பொது குறியீட்டில் முறையே  14.40 புள்ளிகள் மற்றும்  13.73 புள்ளிகள் குறைந்தன.
மேலும் விவரங்களுக்கு: https://pib.gov.in/PressReleasePage.aspx?PRID=1690441
குடியரசுத் துணைத் தலைவர் செயலகம்
ஒன்றிணைந்த இந்தியாவுக்காக பேசுமாறும் பணியாற்றுமாறும் நாடாளுமன்ற உறுப்பினர்களுக்கு மாநிலங்களவை தலைவர் திரு வெங்கையா நாயுடு வேண்டுகோள்
மாநிலங்களவைக்கு புதிதாக தேர்ந்தெடுக்கப்பட்ட உறுப்பினர்கள் அவையில் சிறப்பாக பணியாற்றவும், சிறந்த நாடாளுமன்றவாதிகளாக நாட்டுக்கு சேவையாற்றவும் 12 அறிவுரைகளை மாநிலங்களவைத் தலைவர் திரு எம் வெங்கையா நாயுடு அவர்களுக்கு வழங்கினார்.
மாநிலங்களவைக்கு புதிதாக தேர்ந்தெடுக்கப்பட்ட உறுப்பினர்களுக்கான இரண்டு நாள் அறிமுக நிகழ்ச்சியை தொடங்கி வைத்து பேசிய அவர், அவைக்கு உள்ளேயும், வெளியேயும் அவர்கள் எவ்வாறு நடந்து கொள்ள வேண்டும் என்று அறிவுரை வழங்கினார்.
“அரசை விமர்சிக்கும் உரிமை எதிர்கட்சிகளுக்கு உள்ளது. சொல்லப்போனால், அது அவர்களது கடமை ஆகும். ஆனால், விமர்சனம் என்பது விவரமானதாகவும், நம்பகத்தன்மை மிக்கதாகவும் இருக்க வேண்டும். எதிர்க்க வேண்டுமே என்பதற்காக அரசின் ஒவ்வொரு நடவடிக்கையையும் எதிர்ப்பது எதிர்கட்சிகளின் நம்பகத்தன்மையை பாதிக்கும்,” என்று அவர் கூறினார்.
மேலும் பேசிய அவர், “விமர்சனத்தின் தரம் என்பது அரசிடம் உண்மையிலேயே தாக்கத்தை ஏற்படுத்த வேண்டும். ஊடகங்கள் மற்றும் மக்களின் கவனத்தை பெற வேண்டும்,” என்றார்.
நாட்டின் நிலைமை குறித்த ஆழ்ந்த அறிவை ஏற்படுத்திக் கொள்ள வேண்டும் என்று உறுப்பினர்களை கேட்டுக்கொண்ட அவர், “சாதி, நிறம், பிராந்தியம் மற்றும் மதம் ஆகியவற்றின் மூலம் பிரிவினைகளை உண்டாக்கும் முயற்சிகளை முறியடிக்கும் வகையில் நமது பன்முக சமுதாயத்தின் ஒற்றுமையை மேலும் வலுப்படுத்துவது உங்களது கடமையாகும்,” என்றார்.
நாட்டின் ஒற்றுமையையும், பெருமையையும் கட்டிக் காப்பது நாடாளுமன்ற உறுப்பினர்களின் தலையாய கடமையாகும் என்று குறிப்பிட்ட திரு நாயுடு, அவையில் எழுப்பப்படும் விஷயங்கள் குறித்த ஆழ்ந்த அறிவை வளர்த்துக் கொள்ளுமாறு அவர்களை கேட்டுக்கொண்டார்.
மாநிலங்களவை துணை தலைவர் திரு ஹரிவன்ஷ், தலைமை செயலாளர் திரு தேஷ் தீபக் வெர்மா, செயலாளர் டாக்டர் பி பி கே ராமாச்சார்யுலு மற்றும் மூத்த அதிகாரிகள் இந்த நிகழ்ச்சியில் கலந்து கொண்டனர்.
------
(Visitor Counter : 161
பிரதமர் அலுவலகம்
அமெரிக்காவின் முன்னணி தொழிலதிபரான திரு எலான் மஸ்க்-வுடனான பிரதமர் சந்திப்பு
ட்விட்டர் நிறுவனத்தின் தலைவரும், டெஸ்லா நிறுவனத்தின் தலைமை செயல் அதிகாரியும் எக்ஸ்-கார்ப் மற்றும் போரிங் நிறுவனரும், நியூராலிங்க் மற்றும் ஓபன் ஏஐ நிறுவனங்களின் இணை நிறுவனருமான திரு எலன் மஸ்க்-ஐ அமெரிக்காவின் நியூயார்க் நகரில் இன்று பிரதமர் திரு நரேந்திர மோடி சந்தித்து பேசினார்.
அப்போது, பல்வேறு துறைகளில், தொழில்நுட்பங்களை எளிமையானதாகவும், மலிவானதாகவும் மாற்ற திரு எலான் மஸ்க் மேற்கொண்ட நடவடிக்கைகளுக்கு பிரதமர் பாராட்டு தெரிவித்தார். மேலும், வணிக ரீதியில் விரிவடைந்து வரும் விண்வெளித்துறை, மின்சார வாகனத்துறை ஆகியவற்றில் இந்தியாவில் முதலீடு செய்வதற்கான வாய்ப்புகளை பயன்படுத்திக் கொள்ளுமாறு திரு எலான் மஸ்க்-கிற்கு பிரதமர் திரு நரேந்திர மோடி அழைப்பு விடுத்தார்.
பாதுகாப்பு அமைச்சகம்
அணு ஆயுதம் ஏந்திச் செல்லும் ‘அக்னி பிரைம்’ ஏவுகணை ஒடிசா கடற்கரைக்கு அப்பால் பாதுகாப்பு ஆராய்ச்சி மற்றும் மேம்பாட்டு அமைப்பால் வெற்றிகரமாக பரிசோதிக்கப்பட்டது
அணு ஆயுதம் ஏந்திச் செல்லும் நவீன ‘அக்னி பிரைம்’ ஏவுகணை ஒடிசா கடற்கரைக்கு அப்பால் டாக்டர் ஏபிஜெ அப்துல் கலாம் தீவிலிருந்து பாதுகாப்பு ஆராய்ச்சி மற்றும் மேம்பாட்டு அமைப்பால் 2023, ஜூன் 7 அன்று வெற்றிகரமாக பரிசோதிக்கப்பட்டது. இந்தப் பரிசோதனையின் போது ஏவுகணையின் அனைத்து அம்சங்களும் வெற்றிகரமாக செயல்பட்டன.
ஏற்கனவே மூன்று முறை சோதனை அடிப்படையில், செலுத்தப்பட்ட இத்தகையை ஏவுகணைகளின் துல்லியம் மற்றும் செயல்முறையின் நம்பகத்தன்மை ஆகியவை உறுதிசெய்யப்படுவதற்கு ராணுவத்தில் சேர்க்கப்படுவதற்குமுன், முதன் முறையாக இந்த இரவுநேரப் பரிசோதனை நடத்தப்பட்டுள்ளது. இந்த ஏவுகணையின் செலுத்துபாதை முழுவதும் பல்வேறு இடங்களில் ராடார், டெலிமெட்ரிக், மின்னணு கண்ணாடி இழை கண்காணிப்பு செயல்முறை போன்றவை அமைக்கப்பட்டிருந்தன.
பாதுகாப்பு ஆராய்ச்சி மற்றும் மேம்பாட்டு அமைப்பின் மூத்த அதிகாரிகள், பாதுகாப்பு படைகளின் தளபதிகள் இந்த வெற்றிகரமான அணுஆயுதம் தாங்கிய ஏவுகணை சோதனையைப் பார்வையிட்டனர்.
அணு ஆயுதம் ஏந்திச் செல்லும் நவீன ‘அக்னி பிரைம்’ ஏவுகணையின் வெற்றிகரமான பரிசோதனைக்காகவும், மிக சிறப்பான செயல்பாட்டுக்காகவும் பாதுகாப்பு ஆராய்ச்சி மற்றும் மேம்பாட்டு அமைப்பு மற்றும் ராணுவத்தினருக்கு பாதுகாப்பு அமைச்சர் திரு ராஜ்நாத் சிங் பாராட்டு தெரிவித்துள்ளார்.
பாதுகாப்பு ஆராய்ச்சி மற்றும் மேம்பாட்டு அமைப்பின் பரிசோதனைக் கூடங்களின் குழுக்கள் மற்றும் இந்தப் பரிசோதனையில் ஈடுபட்டவர்களின் முயற்சிகளைப் பாதுகாப்புத் துறையின் ஆராய்ச்சி மற்றும் மேம்பாட்டுப்பிரிவு செயலாளர் டாக்டர் சமீர் வி காமத் பாராட்டியுள்ளார்.
எஃகுத்துறை அமைச்சகம்
உலோகவியலாளர்கள் / பொறியாளர்களின் சிறந்த பங்களிப்பை அங்கீகரிப்பதற்காக “தேசிய உலோகவியலாளர் விருது 2021”-ஐ எஃகு அமைச்சகம் வழங்கவுள்ளது
“தேசிய உலோகவியல் விருது 2021” நிகழ்வை மத்திய எஃகு அமைச்சகம் நாளை நடத்துகிறது. மத்திய எஃகுத்துறை அமைச்சர் திரு ராம் சந்திர பிரசாத் சிங் நிகழ்ச்சிக்கு தலைமை தாங்குகிறார்.
இரும்பு மற்றும் எஃகு துறையில் பணிபுரியும் உலோகவியலாளர்கள்/பொறியாளர்களின் சிறந்த பங்களிப்பை அங்கீகரிப்பதை இந்த முயற்சி நோக்கமாகக் கொண்டுள்ளது.
பிரதமரின் தொலைநோக்கு பார்வைக்கு ஏற்ப விருதுகளை வழங்குவது தொடர்பாக உள்துறை அமைச்சகத்துடன் விரிவான ஆலோசனைக்குப் பிறகு எஃகு அமைச்சகம் தேசிய உலோகவியல் நிபுணர் விருதை நிறுவியுள்ளது. தனிநபர்/நிறுவனத்தின் சாதனைகள் விருதுகள் மூலம் அங்கீகரிக்கப்படும்போது அது அவர்களின் மன உறுதியை அதிகரிப்பது மட்டுமல்லாமல், புதுமை மற்றும் படைப்பாற்றலை ஊக்குவிக்கிறது, ஊக்கத்தை அதிகரிக்கிறது, நட்புரீதியான போட்டியை ஊக்குவிக்கிறது, உற்பத்தித்திறனை மேம்படுத்துகிறது, நேர்மறையான பணியிடத்தை உருவாக்குகிறது.
தேசிய உலோகவியலாளர் விருது 2021-க்கான விண்ணப்பங்கள்/பரிந்துரைகளை சமர்ப்பிக்கும் செயல்முறை ஆகஸ்ட் 2021 முதல் செப்டம்பர் 2021 வரை நடைபெற்றது. தேர்வுக் குழுக்களின் பரிந்துரைகளின் மதிப்பீடு மற்றும் விண்ணப்பதாரர்கள் பெற்ற சராசரி மதிப்பெண்கள் ஆகியவற்றின் அடிப்படையில் வாழ்நாள் சாதனையாளர் விருது, தேசிய உலோகவியல் நிபுணர் விருது, இரும்பு மற்றும் எஃகு துறையில் ஆராய்ச்சி மற்றும் மேம்பாட்டுக்கான விருது மற்றும் இளம் உலோகவியல்  விருது ஆகியவை இறுதி செய்யப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1818101